Diari Oficial de la Generalitat Valenciana


Sumari del DOGV 7050, del 20-06-2013 (2013/6481)

RESOLUCIÓ de 12 de juny de 2013, de la Universitat Miguel Hernández, per la qual s'anul·la la Resolució rectoral número 524/13, de 16 d'abril de 2013, per la qual es convoca concurs d'accés a plaça de cossos docents universitaris.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7050

Data del DOGV
:   20-06-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/6481


Data del document
:   12-06-2013

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 12 de juny de 2013, de la Universitat Miguel Hernández, per la qual s'anul·la la Resolució rectoral número 524/13, de 16 d'abril de 2013, per la qual es convoca concurs d'accés a plaça de cossos docents universitaris. [2013/6481]  
Considerant el requeriment de la Direcció General de Costos de Personal i Pensions Públiques del Ministeri d'Hisenda i Administracions Públiques de 6 de maig de 2013, contra la Resolució rectoral de 16 d'abril de 2013 (BOE 29.04.2013), per vulneració de la taxa de reposició d'efectius establerta en la Llei 17/2012, de 27 de desembre, de pressupostos generals de l'Estat.  
Formulades les al·legacions al requeriment amb data 27 de maig de 2013, aquesta Universitat, mitjançant Resolució rectoral de 28 de maig de 2013, procedeix a la suspensió de manera cautelar del procediment publicat al Boletín Oficial del Estado de 29 abril 2013 corresponent a la convocatòria de la plaça DF 2397, de professor titular d'universitat de l'àrea de coneixement de Química Física, així com a la comunicació de la suspensió a les persones que van presentar sol · licitud per participar en el concurs d'aquesta plaça.  
Desestimades per la Direcció General de Cost de Personal i Pensions Públiques del Ministeri d'Hisenda i Administracions Públiques, amb 4 de juny de 2013, les esmentades al·legacions efectuades per la Universitat, sobre la convocatòria realitzada per la Resolució rectoral de 16 d'abril de 2013, declarant l'anul·labilitat per ser contrària a l'article 23 de la Llei 17/2012.  
I fent ús de les potestats i funcions conferides pels Estatuts de la Universitat Miguel Hernández d'Elx, aprovats per Decret 208/2004, de 8 d'octubre, del Consell de la Generalitat Valenciana, modificats per Decret 105/2012, de 29 de juny, del Consell, i de les competències que dimanen dels articles 20 i següents de la Llei Orgànica 6/2001, d'Universitats, de 21 de desembre, modificada per la Llei Orgànica 4/2007, de 12 d'abril, resolc:  
  
Primer  
Anul · lar la Resolució Rectoral número 524/13, de 16 d'abril, per la qual es convoca concurs d'accés a places de cossos docents universitaris deixant-la sense efecte.  
  
Segon  
Publicar en el BOE i en el DOCV l'anul·lació de la Resolució rectoral de 16 d'abril de 2013.  
  
Tercer  
Realitzar els tràmits necessaris per a la devolució de les quantitats abonades en concepte de drets d'examen a les persones participants en el concurs.  
Contra aquesta resolució, que exhaureix la via administrativa, es pot interposar recurs contenciós administratiu davant el Jutjat del Contenciós-administratiu, en el termini de dos mesos comptats des de l'endemà de la recepció, de conformitat amb els articles 46 i 8 de la Llei de Jurisdicció Contenciosa Administrativa, aprovada per Llei 29/1998, de 13 de juliol.  
  
Elx, 12 de juny de 2013.- El rector: Jesús Tadeo Pastor Ciurana.